kardosdrur/scandi-wiki huggingface dataset:
Kitty Pryde

Shadowcat (Katherine Anne "Kitty" Pryde) er et af medlemmerne af superhelte gruppen X-Men og skabt af tegneserieforlaget Marvel. Hun er en ældre teenager med langt krøllet brunt hår. Hun er jøde. Hun er skabt af Chris Claremont og John Byrne. Navnet kommer efter en klassekammerat, John mødte i kunstskole i Calgary i 1973

Evner 
Hendes evner giver hende mulighed for at passere uskadt gennem faste materialer, og at gå på luft. I filmen "Days of future past" har hun også evnen til at sende andre tilbage i tiden.

Skuespiller 
Sumela Kay (X-Men), Katie Stuart (X-Men 2) og Ellen Page (X-Men: The Last Stand).

Personlighed 
"Kitty" Pryde blev født i Deerfield i Illinois.Samuel Prydeman, var hendes farfar og blev holdt i en nazistisk koncentrationslejr under Anden Verdenskrig. Kitty begyndte at have hovedpine i en alder af tretten, hvilket signalerede fremkomsten af hendes mutantkræfter.hun har trods modviljen i starten udviklet et nært forhold med Nightcrawler.
Kitty har ikke nogen decideret kæreste, men Avalanche (X-men) fra broderskabet af onde mutanter forsøger gentagne gange at gøre indtryk på hende, hvilket endda fører til at han kortvarigt slutter sig til X-Men i afsnittet "Joyride". Hun går på Bayville High.

Compuerspil 
 Shadowcat er en spilbar figur i spillet X-Men II: The Fall of mutanterne.
 Shadowcat vises som en NPC i X-Men Legends II: Rise of Apocalypse.

Eksterne henvisninger 

 Kitty Pryde på ComicWiki 
 Shadowcat (Pryde, Kitty) på marvel.com 
 

Filmfigurer
Tegneseriefigurer
Spilfigurer
Tegnefilmsfigurer
Storm (flertydig)

Storm har flere betydninger:

 Storm – en stærk vind
 Storm (Marvel Comics) – en fiktiv figur
 Storm (efternavn) – Navn, efternavn
 Storm museet, et museum dannet i 2021 som en sammenslutning af Storm P. Museet og Alhambra
 Storm (kortroman), en kortroman af Kevin Crossley-Holland
 Storm (ur), et svensk urmærke

Film 
 Storm (film fra 1980)
 Storm (film fra 1982)
 Storm (film fra 2005)
 Storm (film fra 2009) – en dansk familiefilm

Musik 
 Storm (Victor Crone-sang) – sang af Victor Crone
 Storm (band), et norsk metalband
 Storm (tysk band), et tysk trance music band
 Storm (Heather Nova-album), et album fra 2003
 Storm (Theatre of Tragedy-album)
 "Storm" (Theatre of Tragedy-sang)
Ebbe Strangesen

Ebbe Strangesen Bild (død 1507) til Nørholm var en dansk godsejer og rigsråd.

Gift ca. 1494 med Kirstine Clausdatter Bryske, datter af Claus Gertsen Bryske til Flintholm på Sydfyn og Grete Engelbrechtsdatter Bydalsbach (-1490) Fra sine forældre havde han en del af Nørholm og ægteskabet gav ham ret i Kjeldkjær, som han senere forøgede. Han var lensmand på Ørum 1497-1504.

Drabet 

Strangesen var d. 22. juni 1502 med til at dræbe rigshofmester Poul Laxmand, men blev ikke straffet idet Laxmand blev kendt skyldig for landsforræderi. Mellem de 2 Mænd var der et gammelt personligt fjendskab, som måske er blusset op på ny under det mislykkede sverigestog 1502, som de begge havde deltaget i. Strangesen var sammen med sin rejsefælle mellem Kalmar og København Bjørn Andersen Bjørn. De havde spist og drukket sammen da Strangesen angreb Poul Laxmand. Bjørn skulle ifølge en et par år yngre dom i begyndelsen have forsøgt at mægle men måtte forsvare sig da Laxmand gjorde udfald mod dem begge. Strangesens hustru var bekymret over at drabet ikke var sket på en ordre fra kongen. Det skulle dog snart vise sig, at der ingen grund var til bekymring. I 1502 nævnes Strangesen som rigsråd, hvad han ikke vides at have været tidligere og altså måske er blevet som en belønning for drabet. 

I 1505 var han lensmand på Hagenskov en post han øjensynlig har beholdt til sin død der indtraf allerede 1507. Han blev ikke gammel, og der var dem af hans samtidige, der i hans forholdsvis tidlige død saa himlens straf for drabet på hofmesteren. 
Enken nævnes i 1517 som gift på ny, med Henneke von Ahlefeldt Benedictsen(-1541), der var amtmand i bl.a. Kiel.

Referencer

Litteratur 
 Biografi i Dansk Biografisk Leksikon 

Godsejere fra Danmark
Rigsråder fra Danmark
Danskere i 1400-tallet
Danskere i 1500-tallet
Lensmænd fra Danmark
7.A

7.A er en bog fra 1992 skrevet af Bjarne Reuter. Den blev senere filmatiseret under titlen Skyggernes Hus.

Handling 

Bogen handler om en 7. klasse, som skal på hyttetur på et gammelt pensionat kaldet ”Pemba”. Der er i alt 11 børn og 2 lærere, Gitte og Finn. Gitte tager op til pensionatet og overnatter. Hun synes, at der er noget besynderligt ved huset. Hun drømmer en mærkelig drøm, og får fornemmelsen af, at en af eleverne er døde eller er et spøgelse. Gitte finder et stykke papir fra en logbog skrevet af Max Savannah, hvor på der står 13 navne. 

Finn og Klanen - som består af Johan, Jens og Mouritz - tror, at Gitte og pigerne er skyld i alt det mystiske, der sker på turen. Da Finn prøver at konfrontere Gitte med problem, prøver hun at forklare sig ved at sige, at der er noget mystisk på færde. Finn bliver irriteret over, at hun vedligeholder løgnen, og deres gode makkerskab ødelægges. Senere laver klassen et orienteringsløb, og Finn fortæller til Klanen, hvor skatten og den sidste post er. Mouritz og Gustav går ned i kælderen for at hente skatten, men finder i stedet et svinehjerte i badekarret.

Midt om natten ringer telefonen. Om morgenen spørger Beth, hvem der tog den. Alexander fortæller hende, at han tog telefonen, og det var én, som ledte efter Edward, som ringede. Gitte mener, at personerne på ”Pemba” og personer fra klassen har en sammenhæng. Finn og Gitte bestemmer sig for at blive gode venner igen, da de har ansvaret for klassen.

Finn tror, at Anders skjuler noget for ham, og leder derefter efter beviser i Anders' værelse. Da Anders finder Finn, mens han roder rundt i hans ting, fortæller han Finn om Max Savannahs dagbog, og det fotoalbum med et billede af familien Schiøler. På billedet er en lille baby, som hedder Maria Schiøler. 

Han havde fundet ud af, at pigen skiftede navn til Frk. Wagner. Hun var klassens gamle klasselærer, men de kan ikke få fat på hende, da hun døde for et år siden, hvor klassen var med til hendes begravelse. Anders samler derefter hele klassen inde på hans værelse. De snakker om alle de underlige ting, der er sket. Da de alle skal hjem, skriver Beth i sin dagbog om dét, der var sket. De 11 børn og 2 lærere blev ikke fundet igen. Bogen er skrevet ud fra Beths dagbog.

Udgaver 
Bogen blev udgivet som 7.A i 1992. I 2007 blev historien udviklet og genfortalt i bogen Skyggernes Hus med en klar henvisning til den svenske filmatisering fra 1996.

Filmatisering 
 Skyggernes Hus (1996)

Litteratur i 1992
Bøger af Bjarne Reuter
Hotel Jørgensen

Hotel Jørgensen var et hotel og vandrehjem i det indre København beliggende på Rømersgade på hjørnet af Vendersgade ved Israels Plads ikke langt fra Nørreport Station.
Hotellet var et økonomi-hotel med enkelt-, dobbelt- og familieværelser. Det gik konkurs i 2020.
Det har desuden flersengsværelser som et vandrehjem (sleep in).
Hotellet holder til i kælderen og stueetagen i nr 11 på Rømersgade.
Det 110 sengs store hotel beskrives som snusket og nedslidt men med et flinkt personale og er billigt og populært blandt skoleklasser og rygsæksturister.
Det anbefales også i internationale turistguide.
Hotellet ejes af Per Gamrath og har en bruttofortjeneste på tre millioner kroner.

Den 10. september 2010 ødelagde en eksplosion et toilet i hotellets kælder. 
Hotellets gæster måtte overnatte på et andet hotel, da politiet havde afspærret Hotel Jørgensen.
Eksplosionen skyldtes at en tjetjensk-belgiske gæst, Lors Doukaiev, kan have været i færd med at fremstille en brevbombe af det ustabile sprængstof TATP.
Ved den efterfølgende retssag blev han kendt skyldig i forsøg på terrorisme.

Eksterne link

Henvisning 

Indre By (København)
Hoteller i København
Deadlock

Et Deadlock er et paradoks eller en situation, hvor to eller flere modstandere eller processer venter på hinanden for at kunne fortsætte. Et eksempel kunne være to maratonløbere der  vil have hinanden til at vinde. Et andet: hvad kom først "hønen eller ægget"?.

IT-deadlock
Særligt indenfor databaser og parallelprogrammering er deadlock et kendt potentielt fænomen.

Kilder/referencer

Eksterne henvisninger 
 Etymologi  
 

Samtidighed (datalogi)
Paradokser
Starship Troopers (film)

Starship Troopers er amerikansk satirisk militær science fiction-film fra 1997, skrevet af Edward Neumeier og instrueret af Paul Verhoeven, løst tilpasset fra Starship Troopers, en science fictionroman af Robert A. Heinlein fra 1959. Filmen havde et budget anslås omkring 105 millioner dollars og indtjente over 121 millioner dollars på verdensplan. Det var den første af fire film i Starship Troopers franchise (fjerde film er en animationsfilm).

Handling 

Historien følger en ung soldat Johnny Rico og hans bedrifter i "Mobile Infantry", en futuristisk militær enhed. Ricos militære karriere skrider fra rekrut til underofficer og endelig til officer på baggrund af en interstellar krig mellem menneskeheden og en arachnoid arter kendt som "The Bugs".

Medvirkende 
 Casper Van Dien som John "Johnny" Rico
 Dina Meyer som Dizzy Flores
 Denise Richards som Carmen Ibanez
 Jake Busey som Ace Levy
 Neil Patrick Harris som Carl Jenkins
 Patrick Muldoon som Zander Barcalow
 Clancy Brown som Zim
 Michael Ironside som Jean Rasczak
 Seth Gilliam som Sugar Watkins
 Bruce Gray som Dienes
 Marshall Bell som Owen
 Eric Bruskotter som Breckinridge
 Brenda Strong som Deladier
 Christopher Curry som Bill Rico
 Lenore Kasdorf som Fru. Rico
 Denise Dowse som Meru
 Amy Smart som Lumbreiser
 Dean Norris som Overordnet officer
 Rue McClanahan som Biologilærer
 Dale Dye som Unavngivet general
 Anthony Ruivivar som Shujumi
 Robert David Hall som Rekruttør

Modtagelse 
Starship Troopers blev nomineret til en Academy Award ( visuelle effekter ) i 1998. Filmen har vakt kontroverser og kritik for dens sociale og politiske temaer, som nogle kritikere hævder fremme militarisme.

Referencer

Eksterne henvisninger 

 
 

Science fiction-film fra USA
Film fra 2007
Nils Uhlin Hansen

Nils Uhlin Hansen (6. maj 1919 – 11. januar 1945) var en norsk længdespringer og modstandsmand. Han repræsenterede SK Freidig.

Nils Uhlin Hansen satte norsk rekord den 11. september 1939 på Bislett stadion, med et spring på 7,54 meter. Han overhalede dermed Otto Bergs to år gamle rekord med en centimeter. Ved det norske mesterskab vandt Uhlin Hansen guld i 1938 og sølvmedalje i 1939.

Han var under 2. verdenkrig modstandsmand i Kompani Linge, og blev skudt i 1945.

Sportsfolk fra Norge
Militærfolk fra Norge
Medlemmer af Kompani Linge
Bybanen i Bergen

Bybanen i Bergen er en letbane i Bergen i Norge der blev åbnet 22. juni 2010.

Historie 
Der har tidligere været sporveje i Bergen med fire linjer fra 1897 til 1965.
Den nye letbane har ingen forbindelse med de tidligere sporveje.

Ny linje 
I 2005 besluttede man efter nogle års planlægging at bygge en letbane mellem Bergen Centrum og Nesttun i det sydlige Bergen. I 2008 begyndte man at bygge linjen til Nesttun.  Første etape stod færdig juni 2010.
Tolv nye letbanesæt er bestilt fra det tyske firma Stadler Pankow.

Forlængelse 
En anden etape er fra Nesttun til Lagunen (3,4 km) blev fuldført i juni 2013.
En tredje etape til Bergen Lufthavn, Flesland blev taget i brug i august 2016. Der planlægges også en fjerde etape vestover til Fyllingsdalen via Kronstad og Minde.

Holdeplatser 

Byparken
Nonneseteren
Bystasjonen
Nygård
Florida
Nygård bro
Danmarks plass
Kronstad
Brann Stadion
Wergeland
Sletten
Slettebakken
Fantoft
Paradis
Hop
Nesttun
Nesttun senter
Skjoldskiftet
Mårdalen
Skjold
Lagunen
Råstølen
Sandslivegen
Sandslimarka
Kokstad
Birkelandsskiftet terminal
Kokstadflaten
Bergen lufthavn, Flesland

Eksterne henvisninger 

Bybanens hjemmeside 
Bergen Kommunes reguleringsplaner for Bybanen
VIDEO: Eksklusiv køretur med Bybanen i Bergen

Letbaner
Transport i Bergen
Etableret i 2010
Jérémy Pied

Jérémy Pied (født 23. februar 1989 i Grenoble, Frankrig) er en fransk fodboldspiller, der spiller som angriber hos Premier League-klubben Southampton. Han har tidligere spillet i Olympique Lyon, FC Metz og Guingamp.

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra FC Metz
Fodboldspillere fra OGC Nice
Fodboldspillere fra Southampton F.C.
Kaspar Schwenckfeld

Kaspar Schwenckfeld (født 1490 i Ossig ved Liegnitz, død 10. december 1561 i Ulm) var en spiritualistisk teolog fra reformationstiden. Han regnes til den radikale reformation.

Schwenckfeld, der var af adelig herkomst, studerede i Köln og Frankfurt an der Oder og virkede efter afsluttede studier forskellige steder som kammerherre og til sidst som rådgiver for hertugen af Liegnitz. Under et besøg i Wittenberg i 1522 kom Schwenckfeld for alvor i kontakt med den lutherske protestantisme. Senere kom han i tvivl om realpræsensen i eukaristien og gik i opposition til Luther. Schwenckfeld sluttede sig i en tid til den overtyske reformation omkring Wolfgang Capito i Strasbourg. 

Schwenckfelds teologi er præget af spiritualistiske ideer. I hensyn til den protestantiske retfærdighedslære betonede Schwenckfeld det enkeltes menneskes etisk-sociale ansvar i forhold til Guds nåde. I 1547 udgav han sit hovedværk Bekandtnus und Rechenschaft von den Hauptpunkten des christlichen Glaubens. Schwenckfelds teologiske synspunkter blev både af katolsk og luthersk side anset for kættersk. Efter hans død i 1561 i Ulm, etablerede sig i Schlesien og andre steder menigheder, som byggede på hans teologiske positioner.

I 1700-tallet fordrev jesuitterne schwenckfeldianerne fra Schlesien. En del sluttede sig til herrnhutterne, andre udvandrede til Nordamerika, hvor den dag i dag findes små schwenckfeldianiske menigheder.

Referencer

Eksterne henvisninger 
 Central Schwenkfelder Church
 Schwenkfelder Library & Heritage Center

Reformatorer
Teologer fra Tyskland
Personer fra Legnica
Tyskere i 1500-tallet
Rømersgade

Rømersgade er en gade i det indre København. Den går fra Ørstedsparken op til Gothersgade og Botanisk Have, parallelt med Nørre Farimagsgade og Nørre Voldgade og afgrænser den nordvestlige side af Israels Plads med bl.a. Torvehallerne.

Rømersgade er opkaldt efter videnskabsmanden og embedsmanden Ole Rømer (1644-1710), der bl.a. er kendt for, som den første at have målt lysets hastighed.<ref>Københavnske gadenavnes historie, s. 185, af Bent Zinglersen. Politikens Forlag, 1979.</ref>

 Kendte bygninger 
Rømersgade 1-5 med de imponerende facader i cementstuk er opført 1877-79 og tegnet af Julius Bagger for den kendte byggespekulant Hellig-Hansen. I Rømersgade 5 havde VVS-kartellet til med meldekontor, hvor VVS-virksomheder ulovligt fordelte opgaverne til aftalte priser.
Politiet overvågede også bygningen, ikke på grund af kartellet, men fordi folketingsmedlemmet Arne Melchior boede i bygningen. 

I dag har Cyklistforbundets sekretariat til huse i nr. 5-7.

I nr. 9's kælder har ligget den russisk-inspirerede restaurant Izbushka.
I kælderen ligger nu den fransk-inspirerede restaurant La Petanque,
ligesom bygningen også rummer vintage butikken Decor.

Stueetagen og kælderen i nummer 11 er Hotel Jørgensen. Den 10. september 2010 skete en eksplosion på et toilet på hotellet. Området med hotellet blev afspærret af politiet indtil aftenen den 11. september. 

Som nummer 17 ligger Missionshuset Bethesda for Københavns Indre Mission, opført 1880-81 ved Ludvig Knudsen.

Nr. 22: Arbejdernes Forenings- og Forsamlingsbygning opførtes i 1878. I 1910 besøgte Lenin og Rosa Luxemburg forsamlingshuset. Der havde også partiavisen Social-Demokraten ekspeditionskontor, og Thorvald Stauning arbejdede i bygningen som kasserer for Socialdemokratisk Forbund. Huset er nu fredet og Arbejdermuseet har til huse i bygningen.
Den tilknyttede restaurant i kælderen er den fredede beværtning Café & Øl-Halle''. En historisk restaurering har ført lokalerne tilbage så de nu står som i 1892, og restauranten serverer retter, der bygger på gamle traditioner.

Henvisninger 

Gader i Indre By (København)
Brisbane International 2010

Brisbane International 2010 var en professionel tennisturnering, som blev spillet udendørs på hard court. Det var anden udgave af turneringen Brisbane International – en fusion af herreturneringern Next Generation Adelaide International med kvindernes Mondial Australian Women's Hardcourts. Brisbane International 2010 var en World Tour 250 series-turnering på ATP Tour og en WTA International-turnering på WTA Tour'en. Både mændenes og kvindernes turnering blev afviklet på Tennyson Tennis Centre i Brisbane, Queensland, Australien den 3. – 10. januar 2010.

Herresingleturneringen blev vundet af Andy Roddick, som i finalen besejrede Radek Štěpánek med 7–6(2), 7–6(7). 

I damesingle sikrede Kim Clijsters sejren over sin landsmand Justine Henin, 6–3, 4–6, 7–6(6).

Finalen

Herresingle 
Uddybende artikel: Brisbane International 2010 Herresingle
 Andy Roddick –  Radek Štěpánek, 7–6(2), 7–6(7).
 Det var Roddick's første titel i 2010 og hans 28ende totalt.

Damesingle 
 Kim Clijsters -.  Justine Henin, 6–3, 4–6, 7–6(6).
 Det var Clijsters' første titel i 2010 og hendes 36ende i alt.

Herredouble 
 Jérémy Chardy /  Marc Gicquel  def.  Lukáš Dlouhý /  Leander Paes, 6–3, 7–6(5).

Damedouble 
 Andrea Hlaváčková /  Lucie Hradecká def.  Melinda Czink /  Arantxa Parra Santonja, 2–6, 7–6(3), 10–4.

Se også 
WTA Tour 2010

Eksterne links 
 Official website

WTA Tour 2010
ATP Tour 2010
Tennis i Australien
Sport i Brisbane
Dedalus Diggle

Dedalus Diggle er en fiktiv karakter i Harry Potter-serien. Medlem af den gamle og nye Fønixordenen.

Vi møder Dedalus Diggle for første gang den 31. juli 1991, hvor Hagrid tog Harry med ind på Den utætte kedel. Han bukkede engang for Harry Potter i en butik. Han bor i Kent, og ifølge Minerva McGonagall har han aldrig haft forstand. Diggle var med til at eskortere Vernon, Petunia og Dudley Dursley, for at få dem i sikkerhed, når Harrys beskyttelsesfortryllelse blev brudt. Mens han tog sig af Dursley'erne, blev han ransaget og brændt ned af Dødsgardisterne.

Mytologi 
Dedalus (Daidalos, græsk mytologi) – den legendariske opfinder, der har designet labyrinten til at fængsle Minotauros. Da Minos senere fængsler ham på Kreta, skaber Dedalus vinger ud af voks og fjer, så han og hans søn Ikaros kunne flyve i sikkerhed; Ikaros fløj for tæt på solen og faldt til hans død, da voksen smeltede, men Dedalus undslap.

Personer i Harry Potter-universet
Adel i Frankrig

I Frankrig udviklede adelen (fr. la noblesse) sig tidligere end i noget andet land, og under de sidste karolinger opnåede de store vasaller fuld suverænitet, medens det kgl. overherredømme sank ned til et blot skin. I riddertiden blev Frankrig derfor mønstret for det øvrige Europa, hjemstedet for ridderlig kultur og digtning. Efter denne opløsning fulgte imidlertid en desto strammere koncentrering under kongedømmet, der lagde len for len ind under sit domæne og helt knuste højadelens magt. Lavadelen voksede derimod frem og bragte ofte kongemagten i fare, især i det 16. århundrede, da de religiøse modsætninger trådte til. Kongemagtens sejr fuldendtes så af Richelieu, og adelen mistede al politisk indflydelse.

Ludvig XIV samlede den rigere del af adelen ved sit hof og gjorde for anden gang Frankrig til forbillede for hele Europa; men denne adel, der havde beholdt alle sine store forrettigheder, skønt den ikke mere udførte den gerning, der havde foranlediget dem, var rigets store kræftskade. Revolutionen kom, og grebet af øjeblikkets storhed gav adelen selv i den navnkundige nat den 4. august 1789 afkald på sine privilegier. Snart vendte den sig dog fjendtligt mod det ny statsliv, og medens talrige adelsmænd emigrerede, vedtoges arveadelens og titlers fuldstændige ophævelse (juni 1790). Senere fulgte inddragelse af så godt som hele adelens ejendom.

Napoleon I skabte ved dekretet af 1. marts 1808 en ny arveadel, som han belønnede rigeligt, og ved restaurationen indførtes en arvelig pairstand efter engelsk mønster, men lighedsprincippet var trængt så dybt ind, at disse forsøg blev uden varige følger. Adelen i Frankrig er talrig, men det er en ren titulæradel uden nogen som helst særret, og i sig selv kan enhver franskmand tillægge sig hvilken titel, han lyster.

Kilder 
 Kristian Erslev, "Adel", Salmonsens Konversationsleksikon, 2. udgave.
Adel i Tyskland

Adelen i Tyskland var den øverste samfundsklasse i først det tysk-romerske rige, Det tyske Forbund og siden i det tyske kejserrige.

I Tyskland bukkede kongedømmet ikke så hurtigt under for lensadelen som i Frankrig; men da opløsningen kom, blev den til gengæld varig: Det tyske rige søndersplittedes i talrige enkeltstater, der kun ved et yderst løst bånd knyttedes sammen under kejser og rige. Således fremkom sondringen mellem en højadel, der stod umiddelbart under kejseren og havde »Reichsstandschaft«, altså stemme på den tyske Rigsdag, og lavadelen, der stod under en af territorialherrerne; til den sidste regnedes dog også Rigsridderskabet. Bortset fra den
rigsumiddelbare adels fyrstelige rettigheder var de fleste privilegier fælles for begge adelens klasser, så længe det gamle tyske rige bestod. Alle disse adelige særrettigheder er dog bortfaldne ved reformerne i Napoleonstiden og senere, og kun den høje adel indtog i Tyskland en særstilling indtil 1918.

1803 blev de gejstlige fyrstendømmer »mediatiserede«, indlagte under de større stater til erstatning for, hvad disse havde tabt ved afståelsen af den venstre Rhin-bred til Frankrig; 1806 mediatiseredes mange verdslige fyrster ved Rhinforbundets oprettelse. Disse fyrster fik ikke deres lande tilbage ved Det tyske Forbunds oprettelse 1815; men forbundsakten sikrede dem høje æresrettigheder, især den ægteskabelige jævnbyrdighed med de suveræne fyrstehuse, og en privilegeret stilling inden for de enkelte stater, således udstrakt jurisdiktion, skattefrihed, arveligt sæde i staternes førstekammer. De fleste af disse rettigheder er dog siden ophævede; kun den sidste fandtes endnu i alle de tyske enkeltstater indtil 1918. Til denne høje adel regnes også de regerende fyrsters familie; standens fælles prædikat er »Durchlaucht«.

Kilder 
 Kristian Erslev, "Adel", Salmonsens Konversationsleksikon, 2. udgave.
Gary Lux

Gerhard "Gary" Lux (født d. 26. januar 1959) er en østrigsk sanger, som repræsenterede Østrig ved Eurovision Song Contest to gange som solist, én gang som medlem af bandet Westend, og hele tre gange som korsanger. Gary Lux er oprindeligt fra Canada, men flyttede med sine forældre tilbage til Østrig i en ung alder.

Gary Lux ved Eurovision Song Contest 
 1983 – Gary Lux var medlem af gruppen Westend der optrådte med sangen "Hurricane". De fik en 9. plads ud af 20 deltagende lande. 
 1984 – Gary Lux var korsanger for Anita Spanner, der optrådte med sangen "Einfach weg". De kom sidst ud af 19 deltagende lande.
 1985 – Gary Lux optrådte som solist med sangen "Kinder dieser Welt". Han fik en 8. plads ud af 19 deltagende lande. 
 1987 – Gary Lux optrådte som solist med sangen "Nur noch Gefühl". Han fik en 20. plads ud af 22 deltagende lande. 
 1993 – Gary Lux var korsanger for Tony Wegas, der optrådte med sangen "Maria Magdalena". De fik en 14. plads ud af 25 deltagende lande. 
 1995 – Gary Lux var korsanger og keyboardspiller for Stella Jones, der optrådte med sangen "Die Welt dreht sich verkehrt". De fik en 13. plads ud af 23 deltagende lande.

Eksterne henvisninger 

Sangere fra Østrig
Deltagere ved Eurovision Song Contest 1985
Deltagere ved Eurovision Song Contest 1987
Østrigs Eurovision Song Contest-deltagere
Mellerup Valgmenighedskirke

Mellerup Valgmenighedskirke er en kirke for en valgmenighed i Mellerup ved Randers Fjord. Den ligger i Mellerup Sogn, Randers Nordre Provsti, Århus Stift. Før 1970 Støvring Herred, Randers Amt.

Kirken blev bygget 1890.

Menighedens første præst var Jakob Knudsen, der digtede Se nu stiger Solen mens han var præst i Mellerup.

Sognekirken i Mellerup er middelalderkirken Mellerup Kirke

Note

Eksterne henvisninger 
 Opslag hos KortTilKirken.dk med links til flere oplysninger
 Om kirken  med billede
 Se nu stiger Solen på Wikisource

Kirker i Århus Stift
Kirker i Randers Amt
Valgmenigheder
Kirker i Randers Kommune